चंडीगढ़। सिटी स्टार करनदीप कोचर साल के एक और बड़े टूर्नामेंट में खुद को साबित करने के लिए तैयार हैं। पिछले हफ्ते मुंबई में सीजी ओपन में प्रो-एम कैटेगरी का टाइटल हासिल करने वाले करनदीप को अब जमशेदपुर में टाटा ओपन गोल्फ में हिस्सा लेना है। इस टूर्नामेंट को साल के अंत से पहले काफी अहम माना जा रहा है और इसमें एक करोड़ की प्राइज मनी दांव पर होगी। उन्हें पीजीटीआई टूर्नामेंट विनर के तौर पर इसमें जगह मिली है और वे हर हाल में यहां पर जीत हासिल करना चाहेंगे।